Stendera iela (Liepāja)
Šis raksts ir par ielu Liepājā. Par citām jēdziena Stendera iela nozīmēm skatīt nozīmju atdalīšanas lapu. Stendera iela ir iela Liepājā, kas atrodas Vecliepājas apkaimē. Iela sākas krustojumā ar Baznīcas ielu, bet beidzas krustojumā ar Kungu ielu. Ielas garums ir ap 330 metriem un to pilnībā sedz bruģis. Posmā no ielas sākuma līdz Andreja Pumpura ielai kustība notiek abos virzienos, bet tālāk līdz ielas beigām kustība norit vienā virzienā. Ielas apbūve sastāv no pirmskara mūra un koka mājām. Iela nosaukta par godu birģermeistaram Hermanim Heinriham Stenderam.